
Centralni dokumentacijski digitalizacijski center (CDDC)

Cilj projekta: Namen projekta je bil razvoj in vzpostavitev Centralnega dokumentacijskega centra kot posebne organizacijske enote znotraj sodstva, ki bo z uporabo opreme (strojne in programske), zagotovljene v okviru projekta, prevzela digitalizacijo fizične dokumentacije na eni centralni lokaciji
Izvajalec ukrepa: Vrhovno sodišče Republike Slovenije
Trajanje projekta: 15. 03. 2024  - 31. 08. 2026

Opis projekta:
Na Vrhovnem sodišču Republike Slovenije se je uspešno zaključil obsežen projekt v skupni vrednosti 2.520.405,37 EUR (od tega 2.065.905,74 EUR brez DDV in 454.499,63 EUR DDV).
Namen projekta, ki ga je Vrhovno sodišče RS izvajalo v okviru Načrta za okrevanje in odpornost, je bil vzpostaviti sistem, namenjen izvajanju opravil, povezanih z digitalizacijo fizičnega gradiva. Z začetkom delovanja CDDC se kadrovsko in organizacijsko razbremenjujejo posamezna sodišča po Republiki Sloveniji, saj se digitalizacija fizične dokumentacije za sodišča izvaja centralizirano, na eni lokaciji in po enotnem postopku. 

Projekt je neposredno naslovil cilje in izzive, opredeljene v Načrtu za okrevanje in odpornost, zlasti potrebo po pospešeni digitalni preobrazbi javnega sektorja, zagotavljanju neprekinjenega delovanja v kriznih razmerah, odpravi neučinkovitosti, vezanih na fizično obdelavo dokumentacije, ter uresničevanju načela »digital by default«. Vzpostavitev CDDC omogoča centralizirano, standardizirano in sledljivo digitalizacijo, kar predstavlja pomemben gradnik celovitega elektronskega poslovanja v sodstvu. 

V okviru Vrhovnega sodišča RS je bila z novelo Sodnega reda vzpostavljena nova organizacijska enota, specializirana za digitalizacijo dokumentacije v fizični obliki – Centralni dokumentacijsko digitalizacijski center (CDDC), ki deluje v Celju. Za delovanje CDDC so bili v okviru projekta zagotovljeni strojna in programska oprema, vzpostavljeni poslovni procesi, izvedena usposabljanja kadra ter zagotovljene podlage za postopno širitev uporabe sistema na sodišča. Stroški dela zaposlenih v CDDC niso bili financirani iz sredstev NOO, temveč se financirajo iz državnega proračuna Republike Slovenije. 

Projekt CDDC se je izvajal v vsebinski povezavi z ločeno investicijo Ministrstva za pravosodje za zagotovitev prostorov in pisarniške opreme CDDC, na lokaciji Ljubljanska cesta 1A, v Celju. Navedena investicija ni bila predmet financiranja tega projekta VSRS iz NOO, vendar je predstavljala pomembno dopolnilno aktivnost za operativni zagon CDDC. 

Projekt je z izvedbo zagotovil večjo odpornost, učinkovitost in interoperabilnost sodnih procesov ter omogočil hitrejšo razpoložljivost digitaliziranih dokumentov informacijskim sistemom sodstva
image1.png
NACRT ZA Financira
OKREVANJE Evropska unija
IN ODPORNOST NextGenerationEU

NGC





image2.png
REPUBLIKA SLOVENIJA
MINISTRSTVO ZA PRAVOSODJE




